„Jucătorul albastru încearcă să meargă în direcția asta și jucătorul roșu în direcția asta și care ajunge în capăt câștigă”, explică un participant.

La fel ca la fotbal, doar că mişcările nu aparţin jucătorilor, ci sunt programate atent prin algoritmi.

„Avem un fel de joculeț pe care nu îl jucăm noi, îl joacă calculatorul în locul nostru și încercăm să vedem care e mai bun aici”, spune un programator.

„Scopul nostru e să ducem această minge, ca să îi zicem așa, la poarta adversă”, explică un altul.

„Este un concurs între algoritmi, fiecare echipă scrie propriul algoritm și apoi echipele se duelează”, spune și Emanuel Vintilă, student.

În timp ce competiţia din România era în plină desfăşurare, în Rusia avea loc un concurs similar.

„Am considerat că ar fi foarte interesant pentru câștigătorul din Timișoara să se bată cu cel din Rusia să vedem care dintre cele două echipe e mai bună”, spune Ioana Miron, organizatorul concursului.

Concursul a ajuns la cea de-a patra ediție, dar este prima oară când câştigătorul va reprezenta România într-o partidă internaţională.